
Евразия экономикалык бирлигинин ички рыногундагы тоскоолдуктарды чектөө катары квалификациялоо жөнүндө

Евразия экономикалык бирлигинин алкагында аэронавигациялык жана аэропорттук кызмат көрсөтүүлөргө жеткиликтүүлүктү камсыз кылууда бирдей тарифтик шарттардын көрсөтүлүшүнө мониторинг жүргүзүүнүн жыйынтыктары жөнүндө маалыматты эске алып, Евразия экономикалык комиссиясы жөнүндө жобонун 43-пунктунун 4-пунктчасына ылайык 
(2014-жылдын 29-майындагы Евразия экономикалык бирлиги жөнүндө келишимге № 1 тиркеме) Евразия экономикалык комиссиясынын Коллегиясы чечти:
1. Бирликтин алкагында аэронавигациялык жана аэропорттук кызмат көрсөтүүлөргө жеткиликтүүлүктү камсыз кылууда бирдей тарифтик шарттардын жоктугуна байланыштуу Евразия экономикалык бирлигинин ички рыногундагы тоскоолдуктар чектөө катары квалификациялансын. 
2. Евразия экономикалык комиссиясынын Энергетика жана инфратүзүмдөр боюнча Коллегия мүчөсү (Министр) А.О. Кожошев ушул чечимдин 1-пунктунда көрсөтүлгөн чектөөлөрдү четтетүүгө багытталган чараларды көрсүн.
3. Евразия экономикалык комиссиясынын Ички рыноктор, маалыматташтыруу, маалыматтык-коммуникациялык технологиялар боюнча Коллегия мүчөсү (Министр) В.А. Симонян ушул Чечимдин 1-пунктунда көрсөтүлгөн чектөөлөрдү Евразия экономикалык бирлигинин ички рыногундагы чектөөлөрдүн реестрине киргизүүнү камсыз кылсын.
4. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

